**ELŐTERJESZTÉS**

**Szombathely Megyei Jogú Város Közgyűlése Oktatási és Szociális Bizottságának 2014. november 21-i ülésére**

**Javaslat a SAVARIA REAHAB-TEAM Szociális Szolgáltató és Foglalkoztatási Közhasznú Nonprofit Kft. kérelmének jóváhagyására**

A Szociális és Családügyi Bizottság a 121/2014. (IX.11.) SzCsB. számú határozatában döntött arról, hogy a SAVARIA REHAB-TEAM Szociális és Foglalkoztatási Közhasznú Nonprofit Kft. (a továbbiakban: Nonprofit Kft.) 7.599.604,- Ft összegű támogatásban részesüljön a használatában lévő Szombathely, Óperint u. 1. szám alatti épület felújítása céljából. Szombathely Megyei Jogú Város Önkormányzata és a Nonprofit Kft. között a támogatási szerződés 2014. október 10. napján aláírásra került.

A Nonprofit Kft. ügyvezető igazgatója a 2014. november 7. napján kelt levelében jelezte, hogy a szóban forgó épület mai állapotára vonatkozóan új felmérést szükséges készíteni, melyhez kérik a Városüzemeltetési Osztály segítségét is. Az ügyvezető igazgató Asszony tájékoztatása alapján az Óperint u. 1. szám alatti épület fala penészesedik, ezért valószínűleg az épület külső hőszigetelése is szükségessé válik, melyet csak megfelelő hőmérsékleti viszonyok mellett – várhatóan a jövő évben - tudnak elvégeztetni.

Előzőek alapján az új eljárás lezajlásáig nem kívánják igénybe venni a Szociális és Családügyi Bizottság által megítélt, de még ki nem utalt támogatást.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2014. november „ ”.

 **/: Koczka Tibor:/**

HATÁROZATI JAVASLAT

**…/2014. (XI.21.) OSzB. sz. határozat**

Az Oktatási és Szociális Bizottság a „Javaslat a SAVARIA REAHAB-TEAM Szociális Szolgáltató és Foglalkoztatási Közhasznú Nonprofit Kft. kérelmének jóváhagyására” című előterjesztést megtárgyalta, és egyetért a 61.869-3/2014. iktatószámú, Szombathely Megyei Jogú Város Önkormányzata és a SAVARIA REAHAB-TEAM Szociális Szolgáltató és Foglalkoztatási Közhasznú Nonprofit Kft. között 2014. október 10. napján kötött támogatási szerződés közös megegyezéssel történő megszüntetésével.

**Felelősök:** Rettegi Attila, az Oktatási és Szociális Bizottság elnöke

 /a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője

Stéger Gábor, a Közgazdasági és Adó osztály vezetője

Bujtás Edit, a SAVARIA REAHAB-TEAM Szociális Szolgáltató és Foglalkoztatási Közhasznú Nonprofit Kft. ügyvezető igazgatója/

**Határidő:** 2014. december 15.